Държавен вестник, бр. 103, 2005 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  103
Доброволно прекратяване
Чл. 120. (1) Доброволно прекратяване се
извършва по решение на общото събрание и
след получаване на разрешение на комисията.
За издаване на разрешение за прекратяване
застрахователят подава заявление по образец,
определен от заместник-председателя, към ко-
ето се прилагат:
1. протокол от общото събрание, на което
е взето решение за доброволно прекратяване,
и предложение за назначаване на ликвидатор
от съда;
2. план за ликвидация, приет от общото съб-
рание, със съдържание, определено с наредба;
3. договор с друг застраховател за прехвър-
ляне на застрахователния портфейл;
4. документите по чл. 109, ал. 1, т. 2—5.
(2) Договорът за прехвърляне на застрахо-
вателен портфейл по ал. 1, т. 3 може да бъде
сключен с повече от един застраховател и пред-
вижда прехвърляне на всички застраховател-
ни договори, включително договорите, по ко-
ито са заведени претенции за плащане, както
и на активите за покритие на техническите
резерви.
(3) След вземане на решението по чл. 119,
т. 1 застрахователят е длъжен да преустанови
сключването на нови договори, както и про-
дължаването на срока и разширяването на пок-
ритието на действащите застрахователни до-
говори.
Издаване на разрешение за доброволно
прекратяване
Чл. 121. (1) Комисията се произнася в дву-
месечен срок от постъпване на заявлението по
чл. 120, ал. 1. При констатиране на нередовнос-
ти или ако е необходима допълнителна инфор-
мация, съответно се прилагат чл. 33, ал. 2, 4 и 5,
като срокът за отстраняване на нередовности-
те или предоставянето на допълнителна инфор-
мация е не по-кратък от 15 дни.
(2) Едновременно с разрешението за пре-
кратяване комисията отнема лиценза на заст-
рахователя.
(3) Последващи изменения в плана за лик-
видация се извършват по реда на неговото при-
емане и последващо одобрение.
Решение на съда
Чл. 122. (1) Застрахователят представя в съда
необходимите документи за вписване на пре-
кратяването и за образуване на производство
по ликвидация в срок три работни дни след по-
лучаване на разрешението по чл. 121, ал. 2, като
прилага и заверен препис от решението на ко-
мисията.
(2) Застрахователят е длъжен да представи в
комисията препис от решението на съда за от-
криване на производство по ликвидация в срок
три работни дни от вписването му.
Принудително прекратяване
Чл. 123. (1) В случаите по чл. 119, т. 2 произ-
водството по ликвидация се образува по искане
на комисията от окръжния съд по седалището
на застрахователя. Искането съдържа основа-
нието за отнемане на лиценза и предложение за
назначаване на ликвидатор от съда, като към
него се прилага заверен препис от решението за
отнемане на лиценза.
(2) Въз основа на искането съдът образува
производство по ликвидация на застрахователя
и назначава ликвидатор. Съдът е длъжен в деня
на постановяване на решението за откриване
на производство по ликвидация или най-късно
на следващия работен ден да изпрати препис от
решението на комисията.
(3) В тримесечен срок от назначаването му
ликвидаторът изготвя и представя на замест-
ник-председателя план за ликвидация по чл. 120,
ал. 1, т. 2. Планът може да предвижда прехвър-
ляне на застрахователния портфейл.
(4) В едномесечен срок от получаването на
плана за ликвидация заместник-председателят
се произнася с решение, с което одобрява плана
или определя други условия в него.
Ликвидатор
Чл. 124. (1) Ликвидатор е физическо лице,
което отговаря на изискванията на чл. 13, ал. 1
и не е свързано лице със застрахователя по
смисъла на Търговския закон.
(2) Когато с действията си ликвидаторът
нарушава разпоредбите на този кодекс, актове-
те по прилагането му, одобрения план за ликви-
дация или застрашава правата на застрахова-
ните лица, заместник-председателят издава
задължителни предписания на ликвидатора във
връзка с дейността му, които подлежат на неза-
бавно изпълнение.
(3) В случаите по ал. 2 заместник-председа-
телят може да поиска от съда освобождаване
на ликвидатора.
Отчети на ликвидатора
Чл. 125. Ликвидаторът уведомява съда и ко-
мисията за хода на производството и представя
баланс и отчет пред нея за всяко тримесечие не
по-късно от 15-о число на месеца, следващ три-
месечието. При поискване от заместник-пред-
седателя ликвидаторите са длъжни да предоста-
вят информация за дейността си и за състояни-
ето на застрахователя в ликвидация по начин и
в срок, определени от заместник-председателя.
Предявяване на вземанията на кредиторите
Чл. 126. Вземанията на застрахованите, впи-
сани в търговските книги на застрахователя, се
смятат предявени.
Правомощия на ликвидатора в другите
държави членки
Чл. 127. Ликвидаторът може да упражнява
правомощията, с които разполага съгласно за-
кона, на територията на другите държави член-
ки, като спазва тяхното законодателство.